CELEX: 62015CN0297
Language: et
Date: 2015-06-18 00:00:00
Title: Kohtuasi C-297/15: Eelotsusetaotlus, mille on esitanud Sø- og Handelsretten (Taani) 18. juunil 2015 – Ferring Lægemidler A/S, acting on behalf of Ferring B.V. versus Orifarm A/S

7.9.2015   
            
            
               ET
            
            
               Euroopa Liidu Teataja
            
            
               C 294/34
            
         Eelotsusetaotlus, mille on esitanud Sø- og Handelsretten (Taani) 18. juunil 2015 – Ferring Lægemidler A/S, acting on behalf of Ferring B.V. versus Orifarm A/S
   (Kohtuasi C-297/15)
   (2015/C 294/42)
   Kohtumenetluse keel: taani
   
      Eelotsusetaotluse esitanud kohus
   
   Sø- og Handelsretten
   
      Põhikohtuasja pooled
   
   
      Hageja: Ferring Lægemidler A/S, kes tegutseb Ferring B.V. nimel
   
      Kostja: Orifarm A/S
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 22. oktoobri 2008. aasta direktiivi 2008/95/EÜ (1) kaubamärke käsitlevate liikmesriikide õigusaktide ühtlustamise kohta artikli 7 lõiget 2 tuleb tõlgendada nii, et kaubamärgiomanik võib õiguspäraselt vastu seista ravimi jätkuvale turustamisele paralleelimportija poolt, kui see importija on pakendanud ravimi ümber uude välispakendisse ja kandnud sellele uuesti kaubamärgi olukorras, kus kaubamärgiomanik on turustanud seda ravimit samasuurustes annustes ja pakendites kõikides EMP riikides, kus seda ravimit müüakse?
            
         
               2.
            
            
               Kas esimesele küsimusele antavat vastust muudab see, kui kaubamärgiomanik on nii ekspordiriigis kui ka impordiriigis turustanud seda ravimit kahesugustes eri suurusega pakendites (10-annuselised pakendid ja 1-annuselised pakendid) ning importija on ostnud ekspordiriigist 10-annuselisi pakendeid ja pakendanud need ümber 1-annuselistesse pakenditesse, millele on kantud uuesti kaubamärk enne ravimi impordiriigis turustamist?
            
         
      (1)  EÜT 2008 L 299, lk 25.